open-index/open-wikipedia-markdown huggingface dataset:
914

## Acontecementos 
* O rei de Galicia Ordoño II é unxido en León trala morte do seu irmán García I
* Fúndase a primeira cidade irlandesa, Port Lairge (Waterford en inglés)
* Xoán X sucede a Lando como papa.

## Nacementos 
*
## Mortes 
* García I, rei do Reino de León.
* 5 de febreiro - Lando, papa da Igrexa católica.
Historia ano a ano
915

## Acontecementos 
*

## Nacementos 
* Haakon I, rei de Noruega desde 935 até a súa morte (m. 961).
* Al-Hakam II, califa omeia de Córdoba.

## Mortes 
* Sunyer II de Empúries
Historia ano a ano
916

## Acontecementos 
* Fúndase a cidade de Mahdia en Tunisia.

## Nacementos 
*
## Mortes 
*Guthrum II - rei viquingo do reino de Anglia Oriental.
Historia ano a ano
917

## Acontecementos 
* 20 de agosto - Batalla de Anquialo: o tsar Simeón I de Bulgaria invade Tracia e expulsa os bizantinos.

## Nacementos 
*
## Mortes 
* Omar ibn Hafsun, muladí rebelde ao emirato de Córdoba.

Historia ano a ano
Hypnotize

***Hypnotize*** é o quinto disco do grupo System of a Down e a segunda metade do disco duplo *Mezmerize/Hypnotize*. Foi editado o 22 de novembro do 2005, seis meses despois que *Mezmerize*.

A derradeira canción de *Hypnotize*, "Soldier Side", completa a "Soldier Side - Intro", que era a canción de apertura do seu anterior disco, *Mezmerize*.

## Listaxe de cancións 
# "Attack" (Daron Malakian, Serj Tankian) 3:06
# "Dreaming" (Daron Malakian, Shavo Odadjian, Serj Tankian) 3:59
# "Kill Rock 'N Roll" (Daron Malakian) 2:27
# "Hypnotize" (Daron Malakian, Serj Tankian) 3:09
# "Stealing Society" (Daron Malakian, Serj Tankian) 2:58
# "Tentative" (Daron Malakian, Serj Tankian) 3:37
# "U-Fig" (Daron Malakian, Shavo Odadjian, Serj Tankian) 2:55
# "Holy Mountains" (Daron Malakian, Serj Tankian) 5:28
# "Vicinity of Obscenity" (Daron Malakian, Serj Tankian) 2:51
# "She's Like Heroin" (Daron Malakian) 2:44
# "Lonely Day" (Daron Malakian) 2:47
# "Soldier Side" (Daron Malakian) 3:40
918

## Acontecementos 
*

## Nacementos 
*
## Mortes 
* Guillerme I de Aquitania.
* 12 de xuño: Aethelflaed - muller de Aethelred II de Mercia e raíña de Mercia ata a súa morte (n. 869).
* 10 de setembro - Balduíno II de Flandres, conde de Flandres.
Historia ano a ano
919

## Acontecementos 
* Proclamación da Igrexa Ortodoxa Búlgara como autoacéfala co rango de Patriarcado.

## Nacementos 
*
## Mortes 
*
Historia ano a ano
922

## Acontecementos 
*

## Nacementos 
*

## Mortes 
* Galindo II Aznárez de Aragón
* Mansur Al-Hallaj, escritor, místico e mestre sufí persa (n. 858).

Historia ano a ano
921

## Acontecementos 
*

## Nacementos 
* Edmundo I de Inglaterra (m. 946).
* Lois IV de Francia (m. 954).

## Mortes 
* 15 de setembro - Ludmila de Bohemia, soberana de Bohemia e santa (n. ca. 860).
* Ragnall ua Ímair, rei de *Jórvik*, a antiga Northumbria.

## Outros 
*

Historia ano a ano
923

## Acontecementos 
* Rosendo de Celanova, líder da nobreza galaica, funda un mosteiro en Celanova, primeiro fito do esplendor monacal no Reino de Galicia

## Nacementos 
* Suzaku emperador do Xapón.
* Fernán González, conde de Castela (m. 970)

## Mortes 
*
Historia ano a ano
925

## Acontecementos 
* García Sánchez I convértese en rei de Navarra.
* Afonso Froilaz chega ao trono de León orixinando unha guerra civil.
* Afonso IV de León queda coa coroa de León logo da guerra civil.
* Sancho Ordóñez accede en Santiago de Compostela ao trono de Galiza.

## Nacementos 
* Li Fang, erudito e enciclopedista chinés (m. 996).

## Mortes 
* Froila II de León, rei de Asturias entre 910 e 925, e rei de León entre 924 e 925.
* Sancho Garcés I, rei de Pamplona entre 905 e 925.

Historia ano a ano
Thanatos (videoxogo)

***Thanatos*** é un videoxogo de acción desenvolvido por Durell Software para Amstrad CPC, Commodore 64 e ZX Spectrum en 1986.

## Sinopse 
O dragón Thanatos esperta tras séculos durmido, quizais lembrando o seu pasado cando ós vinte anos un feitizo dun bruxo maligno fixo que pasara de príncipe a dragón. Para recuperar a súa forma pasada precisaba que unha rapaza loira recollera os elementos dun conxuro, os labregos da aldea da contorna do antigo castelo non queren colaborar e deciden enfrontarse ó dragón e este decide arrasar a aldea.

## Acollida 
*Thanatos* foi aclamado pola crítica. A versión ZX Spectrum foi "Pick of the Week" de *Popular Computing Weekly*', un premio "Megagame" de *Your Sinclair*, 4 de 5 estrelas de *Sinclair User*, e 8 de cada 10 de *Computer & Video Games*.

O tamaño do protagonista destacou nestas críticas, xa que o dragón ocupa un terzo da lonxitude da pantalla. Sobre a animación do dragón, Jim Douglas comentou que "os gráficos realmente cobran vida cando ves o dragón voando sobre a paisaxe. As ás baten con efectos de son soberbiamente convincentes, e o dragón tamén move a cabeza".

## Notas 
## Véxase tamén 
### Ligazóns externas 
* Thanatos en MobyGames 
* Thanatos en SpectrumComputing.co.uk
Cinco bos emperadores

Os **Cinco Bos Emperadores** foi unha dinastía de emperadores romanos comprendida entre os anos 96 e 180.

Durante as administracións imperiais de Nerva (96 a 98), Traxano (98 a 117), Hadriano (117 a 138), Antonino Pío (138 a 161) e Marco Aurelio (161 a 180), Roma desfrutou de relativa paz e prosperidade política, militar e económica, tendo, entón, atinxido o seu ápice.

A prioridade do Imperio pasou a ser, a partir de Hadriano, a súa propia manutención, en detrimento do expansionismo que o guiara anteriormente. Establecíase, así, a *Pax Romana*.

Un dos factores apuntados como responsábeis por esa boa fase foi o método de sucesión escollido por tales emperadores: en vez de simplemente transferiren o poder aos seus descendentes, que non necesariamente posuían capacidade administrativa para conducir o Imperio, este era transmitido a un sucesor notadamente capaz. Foi así en primeiro lugar con Traxano, que foi adoptado e escollido por Nerva co fin de sucedelo (Nerva non tiña fillos).

Esa feliz "política" de sucesións só foi interrompida cando Marco Aurelio indicou non o home máis apto para substituílo no cargo após a súa morte (ocorrida en 180) e si o seu fillo, Cómodo, encarado como un dos peores emperadores que Roma tivo e responsábel polo inicio das inestabilidades políticas que abalarían o Imperio.
Ficheiro:Nerva Tivoli Massimo.jpg|Nerva
Ficheiro:Traianus Glyptothek Munich 72b.jpg|Traxano
Ficheiro:Bust Hadrian Musei Capitolini MC817 cropped.jpg|Hadriano
Ficheiro:MANNapoli 6078 Antoninus Pius Farnese.jpg|Antonino Pío
Ficheiro:Marcus Aurelius Louvre MR561 n02.jpg|Marco Aurelio
Topónimos romanos en España

Para firmar o seu poderío na Península Ibérica (Hispania), os romanos fundaron varias colonias nesta rexión do seu Imperio. Na Hispania, o nome dado á Península Ibérica polos romanos, establecéronse poboadores pobres de orixe italiana, en Medellín, Badaxoz (*Metellinensis*), Cáceres (*Norba Caesariana*) e Mérida (*Augusta Emerita*).

## Poboacións 
## Ríos 
* Baetis (antigo río Tartessos) - Guadalquivir
Zuberoa

miniatura|dereita|Provincia de Zuberoa
**Zuberoa** (en éuscaro: **Zuberoa**, **Xiberüa** ou **Xiberoa**, en francés: **Soule**) é unha das sete provincias históricas que forman o histórico País Vasco no territorio coñecido coma o Iparralde. Pertence ao estado francés, ao departamento dos Pireneos Atlánticos. Limita ao sur con Navarra, ao norte cos departamentos de Landes e Gers, ao leste co departamento dos Altos Pireneos e ao oeste coa Baixa Navarra.
924

## Acontecementos 
* Os húngaros saquean a rexión de Nimes, no Languedoc. Parte dos expedicionarios faleceron por efecto dunha epidemia de disentería, segundo testemuñou o cronista Flodoardo de Reims.
* Os musulmáns incendian Pamplona, capital do reino navarro.

## Nacementos 
* Edred, rei de Inglaterra (m. 955).
* Seniorina, abadesa de Basta, diocese de Braga, santa (m. 982).

## Mortes 
* 7 de abril - Berengario I de Italia, marqués de Friúl, rei de Italia e Emperador do Sacro imperio romano-xermánico (n. 845).
* Ordoño II de León.
* Eduardo o Vello, rei de Mercia e dos anglosaxóns.
* Aelfweard - membro da familia real do reino anglosaxón de Wessex, que tería reinado uns días no ano da súa morte (n. 901).
Historia ano a ano
Hegoalde

**Hegoalde** (en éuscaro 'Parte Sur'), **País Vasco sur**, **País Vasco español** ou **País Vasco peninsular** son algúns dos distintos nomes que se usan para facer referencia a aqueles territorios do histórico País Vasco baixo administración española, en contraposición a aqueles que están baixo administración francesa, o Iparralde.

## Situación 
O Hegoalde atópase ao sur do Bidasoa, río fronteirizo entre España e Francia. Constitúese coas provincias (herrialdes) (de Áraba, Biscaia e Guipúscoa na Comunidade Autónoma Vasca) xuntamente coa provincia de Navarra (Comunidade Foral de Navarra).

## Lingua 
A diferenza de Iparralde, tamén chamado Euskadi continental e País Vasco Francés, onde só é oficial a lingua francesa e o éuscaro non é oficial, a lingua éuscara é oficial en toda a Comunidade Autónoma Vasca e nunha zona da Comunidade Foral de Navarra. O castelán é cooficial en todo Hegoalde.

## Véxase tamén 
* País Vasco (homónimos)
Arcaísmo

[miniatura|Cartel co arcaísmo inglés *[Ye Olde*.]]
Un **arcaísmo** (do , *archaïkós*, 'anticuado', ou de , *archaîos*, 'antigo'), é un termo ou elemento lingüístico amplamente empregado nunha época pasada, e que en gran parte caeu en desuso, sendo utilizado marxinalmente en contextos moi específicos ou con fins especiais.

## Arcaísmos lingüísticos 
En lingüística histórica, o termo arcaísmo úsase para designar un termo léxico ou un elemento gramatical empregado no pasado na maior parte do dominio dunha lingua determinada, pero que desapareceu da fala cotiá maioritaria, e só é usado en certos contextos, en certas variantes illadas e non ten un uso amplo na maioría de variedades da lingua.

O oposto a un arcaísmo relativo é unha innovación. Cando un elemento vello é substituído nalgunha das variedades dunha lingua, dise que devandita variedade innovou no uso dese elemento.

## No galego 
Os arcaísmos galegos son palabras que existían no galego medieval, mais que no presente non se aceptan por seren consideradas antigas debido a tres factores:
* Algunhas destas palabras xa eran pouco usuais na época medieval (ex. *vegada, por vez).
* Outras voces interpretáronse mal: como o tan empregado erroneamente *conquerir (usado como conseguir), e que na Idade Media significaba *conquistar*.
* E incluso outras formas estaban nunha fase evolutiva (como *caor ou *coor)

### Outros arcaísmos 
* *capiduo, *caloña, *estormento, *estoria, *maor, *outo, *tiduo, *trebuto... Algúns deles aínda existen nos topónimos, como é o caso de Montouto ou Toxosoutos.

### A aceptación 
Existen casos específicos onde un termo moi habitual do galego medieval si que se acepta. Este pode ser o caso dos indefinidos "ren" e "res", que figuraban no DRAG en 2014. Ás veces a lingua común ou a terminoloxía e a neoloxía poden botar man de formas antigas para ampliar o seu significado ó presente e recuperar o seu uso. Así, estas dúas palabras, perdidas no galego oral, recuperáronse a partir de galego medieval (ou a partir do seu outro herdeiro directo, o portugués).

## Notas
Grândola, Vila Morena

miniatura|Mural conmemorativo en Grândola.|249x249px

**«Grândola, Vila Morena»** é unha canción composta e cantada por Zeca Afonso, escollida polo Movimento das Forças Armadas (MFA) para ser o segundo sinal para o comezo da Revolución dos caraveis. Zeca Afonso compuxo esta canción en homenaxe á Sociedade Musical Fraternidade Operária Grandolense. A canción refírese á fraternidade entre as persoas de Grândola, no Alentexo, e sería censurada polo réxime Salazarista por ser unha canción asociada ao comunismo. Ás 00:20 do día 25 de abril de 1974 a canción foi transmitida na Rádio Renascença, a emisora católica portuguesa, como sinal para confirmar as operacións da revolución. Por ese motivo quedou sempre asociada a ela, así como ó comezo da democracia en Portugal.
## Historia 
A canción foi incluída no álbum *Cantigas do Maio*, editado en decembro de 1971, disco que conta cos arranxos e dirección musical de José Mário Branco. "Grândola, Vila Morena" é a quinta canción do álbum, gravado en Herouville (Francia) entre o 11 de outubro e o 4 de novembro de 1971. Foi cantada por primeira vez en público o 10 de maio de 1972 na cidade de Santiago de Compostela. O 29 de marzo de 1974 foi cantada no peche dun espectáculo no Coliseu de Lisboa, e entre a asistencia estaban militares do Movimento das Forças Armadas, que escollerían a canción como un dos xestos para o arranque da Revolución dos caraveis cando se iniciou a xestación do mito. Curiosamente, para ese espectáculo a censura do réxime salazarista prohibira a interpretación de varias cancións do Zeca, entre as cales "Venham Mais Cinco", "Menina dos Olhos Tristes", "A Morte Saiu à Rua" e "Gastão Era Perfeito".

Ás 00:20 da madrugada do día 25 de abril de 1974, "Grândola, Vila Morena" comezou a soar no programa *Limite* da Rádio Renascença. Era o segundo xesto que confirmaba a boa marcha das operacións e daba inicio ó avance das forzas organizadas polo MFA. O primeiro xesto, tocado preto de hora e media antes, ás 22:55 do día 24 de abril, foi o tema "E depois do adeus", cantado por Paulo de Carvalho.

### Despois da revolución 
Nas protestas de setembro de 2012, polos recortes do goberno portugués de Pedro Passos Coelho, os manifestantes entoaron o canto de "*Grândola, Vila Morena"* como himno das protestas. Tamén foi utilizada polos manifestantes do 15-M en España.

A canción foi versionada en varias ocasións por varios artistas, como Amália Rodrigues en 1974, baixo o título de "Grândola", e o grupo de rock brasileiro 365 en 1987. En España foi versionada por grupos como os sevillanos Reincidentes, os vascos Betagarri ou os cantaurores Marina Rossell e Luis Pastor.

## Notas 
## Véxase tamén 
### Outros artigos 
* Galiza a José Afonso

### Ligazóns externas 
* Letra da canción
Iparralde

**Iparralde** (en éuscaro Parte Norte), **País Vasco Norte**, **País Vasco francés** ou **País Vasco continental** son algúns dos diferentes nomes para facer referencia a aqueles territorios do histórico País Vasco baixo administración francesa, en contraposición a aqueles que están baixo administración española, o Hegoalde.

O Iparralde comprende aproximadamente a metade occidental do departamento francés dos Pireneos Atlánticos, e está formado polas tres provincias históricas de Baixa Navarra (en éuscaro: Nafarroa Beherea, en francés: Basse-Navarre), Lapurdi (en francés: Labourd) e Zuberoa (en francés: Soule).

Ademais do francés, lingua oficial, fálase no seu territorio éuscaro. Malia non ter oficialidade, aínda que si ten un recoñecemento secundario nalgúns eidos coma a educación e as institucións.

A cidade máis importante é Baiona. Outros concellos destacados son Biarritz, Hendaia ou Maule.

## Territorio 
miniatura|dereita|200px|En amarelo as tres provincias que forman o País Vasco francés.
O departamento dos Pireneos Atlánticos divídese en tres distritos (*arrondissements*): Baiona, Oloron-Sainte-Marie e Pau. O País Vasco francés comprende por completo o de Baiona e os cantóns de Tardets-Sorholus e Mauléon-Licharre no de Oloron-Sainte-Marie.

O País Vasco francés comprende tres territorios históricos existentes antes da división departamental de Francia en 1789, e desde o antigo Reino de Navarra con certas modificacións.

* **Lapurdi** (*Labourd* en francés, *Lapurdi* en éuscaro, *Labord* en gascón). Baiona considérase convencionalmente parte de Labort, pero deixou de pertencer a este no século XIII. Municipios que se consideran parte de Lapurdi e que forman parte dos Consellos de Electos e Desenvolvemento do País Vasco francés, pero que non pertenceron á Lapurdi histórica, son Boucau (pertencente a Las Landas até 1857) e Bardos, Guiche e Urt (unidas administrativamente a Lapurdi en 1763, pero dependendo xudicialmente do senescal de Came, é dicir, de Bidache). Lapurdi atópase na súa totalidade no distrito de Baiona.
* **Zuberoa** (*Soule* en francés, *Zuberoa* en éuscaro): Situado máis ao interior, ao sueste de Lapurdi, Zuberoa é montañoso e ten numerosas vilas rurais.
* **Baixa Navarra** (*Basse-Navarre* en francés, *Nafarroa Beherea* en éuscaro): Abrangue a zona entre os Pireneos e a rexión de Baiona.

## Notas 
## Véxase tamén 
* Aquitania
* Nova Aquitania
* Euskadi / País Vasco
* Euskal Herria / País Vasco (rexión histórica)
Andy Khachaturian

**Ontronik "Andy" Khachaturian** (en ), nado o 4 de maio de 1975 nos Ánxeles, é un músico estadounidense. Iniciou a súa carreira na batería da banda System of a Down. Foi batería entre 1995 e 1997. Até novembro de 2002, foi o vocalista de The Apex Theory. Actualmente é o vocalista da banda VoKEE.

## Ligazóns externas 
* Site oficial
Cómodo

**Marcus Aurelius Commodus Antoninus**, máis vulgarmente chamado **Cómodo**, nado en Lanuvio  o 31 de agosto do 161 e finado en Roma o 31 de decembro do 192, foi un emperador romano que gobernou de 180 a 192.

## Traxectoria 
Era fillo de Marco Aurelio e de Faustina a Nova e foi o primeiro emperador, nunha serie de cinco, en ascender ao poder por lazos de sangue e non por adopción. A Cómodo sorprendeuno a morte do seu pai mentres completaba a submisión dos cuados. Firmou apresuradamente a paz cos cuados, marcomanos e buros e volveu a Roma. Este emperador era a antítese de Marco Aurelio. Cruel, caprichoso, corrupto e apaixonado dos combates dos gladiadores, nos que el mesmo participaba, ergueu as iras do Senado, alleouse do apoio do exército e non tardaron en se urdir conspiracións para o apartar do poder.

A estabilidade que oferecía o mecanismo sucesorio, e que tan bos resultados dera nos anos anteriores, entrou en crise. Estalaron motíns nas provincias e na mesma Roma, neste último caso pola carestía das subsistencias, e que se atribuíron aos manexos especulativos de Cleandro, favorito do emperador.

O sistema estaba canso, o que se traducía nunha progresiva ineficacia, e non sería xusto dicir que toda a responsabilidade era de Cómodo, pero non é menos certo que a súa desastrosa actuación agravou unhas condicións que terían necesitado dun gobernante enérxico, capaz e honrado para lle poñer freo.

Os derradeiros anos de Cómodo foron un auténtico delirio de extravagancias e crueldades da mais impúdica exhibición, dunha megalomanía que parecía non ter límites. O emperador presentouse como un deus e obrigou a adoptar o adxectivo de "comodiano" para designar todas as institucións. Incluso parece que pretendeu trocar o nome de Roma. Tramáronse numerosas conspiracións contra el mesmo, que eliminou con numerosas execucións nas que foron vítimas familiares e colaboradores. Nunha delas, tramada pola súa concubina Marcia, foi asasinado por un gladiador.

Tras o seu asasinato, o Senado votou a *damnatio memoriae*, isto é, a condena da súa lembranza, polo que o seu nome foi borrado e omitido, e todos os seus decretos e disposicións, anulados.

## Cultura popular 
As películas *A caída do Imperio Romano* (1964) e *Gladiator* (2000) están baseadas parcialmente na vida de Cómodo, mais débese ter cautela na rigorosidade histórica das mesmas.

## Notas 
## Véxase tamén 
### Bibliografía 
*
Pertinax

**Publius Helvius Pertinax**, nado en Alba Pompeia no 126 e morto en Roma no 193, foi un emperador romano.

## Traxectoria 
Durante os seus anos mozos estivo traballando como ensinante de gramática. Enrolouse no exército, e grazas ao patrón do seu pai, Loliano Alvito, cónsul no 144, foi nomeado centurión. Decontado amosou o seu gran valor nas guerras particas e foi trasladado a Britania. Dende alí o seu seguinte destino foi Mesia, como *praefectus alae*, onde estivo ao mando dunha das ás da cabalaría. Volveu trocar de destino, xa administrativo, en Alba Emilia, como *praefectus alimentorun*, cun novo cargo para a frota do Rhin. De alí marchou á Dacia como *ducenarius*, ou sexa, supervisor das contas da provincia, cargo que o levou a ser acusado falsamente de malversación dos fondos públicos. Foi cesado polo emperador dos seus cargos.

Retirado, foi chamado por T. Claudio Pompeiano para servir nas súas forzas como xefe da cabalaría. Pompeiano era o xenro do emperador Marco Aurelio no tempo en que os marcomanos irromperon en Aquileia, onde Pertinax estaba destinado. Destacou na loita contra os marcomanos, polo cal foi recompensado polo emperador, que o introduciu no Senado, xa que a súa honra estaba limpa ao se descubrir que a malversación fora unha trama para afastar un funcionario honrado e pouco dado aos subornos. Como a guerra continuaba, Pertinax foi nomeado legado da lexión I Adiutrix, para rexeitar os marcomanos de Raetia e Noricum, acción que conseguiu facer brillantemente. Marco Aurelio nomeouno cónsul.

Enviado a Siria no 175, tivo que volver de novo para o Danubio, xa que a guerra empeorara naquela provincia. Foi nomeado no 179 gobernador da Dacia, despois de telo sido da Mesia Superior e Inferior. Finalmente, e como cumio da súa brillante carreira, déronlle a Siria para gobernar. Á morte de Marco Aurelio parece que se deixou levar polas prebendas do cargo, xa que volveu a Roma moito máis rico do que fora na Dacia.

Xa en tempos de Cómodo, foi chamado por este para sufocar unhas revoltas entre as lexións afincadas en Britania. Á súa volta foi nomeado prefecto de Roma. Co asasinato de Cómodo, Pertinax foi nomeado emperador polos pretorianos. Só ocupou o cargo 83 días, xa que todas as iniciativas que tomou para volver a tempos anteriores foron mal tomadas, especialmente polos pretorianos, que querían continuar coas súas prerrogativas. Os seus esforzos para trocar o senso que estaba a tomar o imperio e rematar cos tempos de excesos de Cómodo remataron co seu asasinato polos propios pretorianos que o nomearan emperador.

## Notas 
## Véxase tamén 
### Bibliografía 
* 

### Outros artigos 
* Lista de emperadores romanos
### Ligazóns externas 
* Biografía máis extensa de Pertinax
Lista de rañaceos en Madrid

miniatura|300px|Rañaceos en Madrid.
**Madrid**, a capital de España, ten unha serie de edificios considerados rañaceos que se reparten en distintas zonas do centro da cidade. A área de rañaceos máis famosa de Madrid é AZCA, no Paseo da Castellana, onde está o que foi o edificio máis alto da cidade desde 1988 ata 2007, a Torre Picasso, con 157 metros. Hai outros lugares de Madrid onde se concentran edificios notoriamente altos, aínda que algúns deles teñen discutida a súa cualificación de rañaceos. Na praza de Castilla hai dúas torres especialmente rechamantes polo ángulo agudo que forma unha das súas fachadas co chan, os edificios da Puerta de Europa.

Actualmente o parque empresarial chamado Cuatro Torres Business Area (CTBA) no norte do Paseo de la Castellana, no que está o rañaceos máis alto de España, a Torre de Cristal, con 250 metros, reúne os catro rañaceos máis altos de Madrid e tamén de España.

## Lista dos rañaceos máis altos 

## Véxase tamén 
### Ligazóns externas 
* Lista de rañaceos máis altos de Madrid en Urbanity  
* Diagrama dos edificios máis altos de Madrid en skyscraperpage.com 
* Lista de edificios máis altos de Madrid en lycos.es 
* Rañaceos de Madrid en Construción, fotografías
926

## Acontecementos 
* Sancho Ordóñez é coroado en Santiago de Compostela como rei de Galicia polo bispo Hermenexildo

## Nacementos 
* 2 de xuño - Murakami, emperador do Xapón.
* Amlaíb mac Sitriuc, rei de Dublín e de Northumbria (m. 981).

## Mortes 
*
Historia ano a ano
927

## Acontecementos 
* 27 de maio : Inicia o seu reinado Pedro I de Bulgaria. 
* 15 de agosto : Destrución de Taranto polos árabes.
* Abdicación de Afonso IV de León.
* O rei de Galicia Sancho Ordóñez recoñece os privilexios da Igrexa de Iria-Santiago de Compostela
*O conde Goterre Méndez restaura o Mosteiro de Santa María de Riba de Loio, situado na Vía da Prata e no camiño de Santiago.

## Nacementos 
*
## Mortes 
* 27 de maio: Simeón I de Bulgaria
* Sitric Cáech, rei viquingo de Dublín e logo de Northumbria.
Historia ano a ano
930

## Acontecementos 
### Europa 
* Francia: O rei Raúl I de Francia derrota aos normandos na Batalla de Estresse.
* Escandinavia: Reformas de Ulfjotr e creación do Parlamento (o máis antigo), o althing, e a reorganización dos thing de distrito baixo o control dos Godar. Constitúese unha especie de república dirixida por algo parecido a unha asemblea aristocrática ("fridharöld", a "Idade da Liberdade", 930-1150).
* Fundación do Alþingi, parlamento nacional de Islandia.

### Mundo árabe 
* Os Cármatas de Abu Tahir saquean Meca, levando con eles a pedra negra da Kaaba, será devolta a cambio dun rescate dúas décadas máis tarde (952)

### Asia 
* O emperador Suzaku ascende ao trono do Xapón.
* O estado illa Coreano independente de Usanguk convértese en protectorado de Goryeo.
* O exército de Goryeo derrota a Hubaekje na Batalla de Gochang.

## Nacementos 
* Xisulfo I, príncipe longobardo de Salerno (m. c. 977).
* Pedro de Mezonzo, bispo de Iria Flavia (m. c. 1003).

## Mortes 
* Al Battani, astrónomo, matemático e xeógrafo, coñecido en Europa como Albetanus, que descubriu a precesión dos equinocios e a inclinación da eclíptica. Calculou que África e Asia non estaban unidas.

## Outros 
* Fundación da abadía de Montmajour na Provenza.
* Odón de Cluny compón ''A vida de Géraud d'Aurillac''.
* Diago, emperador do Xapón

Historia ano a ano
931

## Acontecementos 
* 6 de novembro: Ramiro II é coroado rei de toda Galiza.
* Eric Bloodaxe convértese no segundo rei de Noruega.

## Nacementos 
* Muzong, emperador da dinastía Liao.
## Mortes 
* Uda, emperador do Xapón.
* Ibn Masarra, filósofo musulmán.
* Cristovo Lecapeno, coemperador do Imperio Bizantino desde o 921.
Historia ano a ano
932

## Acontecementos 
* Decreto de conversión obrigatoria para os xudeus do Imperio Bizantino. Os xudeus inician un éxodo masivo, para se refuxiaren entre os xázaros, no Principado de Kíiv.
* Comeza o reinado de Ramiro II, rei de Galiza (até 950).
*16 de agosto: O mosteiro de Cambre é doado ao de San Paio de Antealtares.

## Nacementos 
* Xiao Shi, emperatriz chinesa (m. 1009).
* Abū Firās al-Hamdānī, poeta e cabaleiro árabe († 968)

## Mortes 
* En Santaella: Nuno Fernandez de Amaia (nado o 890), Conde de Castela e Amaia.
* 6 de maio de 932: Qian Liu (nado o 10 de marzo de 852).
----
Historia ano a ano
Monte Pedroso

O **monte Pedroso** é un monte situado no concello de Santiago de Compostela, na parroquia de Santa María de Figueiras.

## Situación 
Dista tan só 3&nbsp;km do casco urbano da capital galega. Accédese a el a través do Campo das Hortas e da Calzada do Carme de Abaixo. Está na marxe dereita do río Sarela. Dende o seu cumio (461 m) hai unha boa vista de Compostela e doutros montes próximos como o de Fontecova. 

## Historia 
Da presenza humana no Pedroso desde tempos remotos dan testemuña os petróglifos preto do cumio. Na zona consérvase unha ponte medieval. 

Está protexido desde hai anos da construción para que ningún edificio poida competir nunca en altura nin en visibilidade coa catedral de Santiago.

No cumio atópanse as antenas e instalación dos reemisores de radio e televisión.   

Os seus bosques foron moi castigados na vaga de incendios do verán de 2006.  

## Galería de imaxes 

Ficheiro:Vista dende A Igrexa, San Xoán de Calo, Teo.JPG|Vista co monte Pedroso ó fondo dende A Igrexa, San Xoán de Calo, Teo.
Ficheiro:Petroglifo.jpg|Petróglifo do Pedroso.
Ficheiro:Petroglifo do monte Pedroso.jpg|Petróglifo do Pedroso.
Ficheiro:Santiago-Monte Pedroso (17074660431).jpg|Vista do Pedroso desde a zona vella.
Ficheiro:Granxa do Sexto, Monte Pedroso, Santiago de Compostela 2.jpg|Granxa do Sexto, no Pedroso
Ficheiro:Centro emisor de Retevisión no Monte Pedroso. Santiago Compostela. Galiza.jpg|Centro emisor de Retevisión, no Pedroso

## Notas 
## Véxase tamén 
* Montes de Galiza
934

## Acontecementos 
* 
### Arte e cultura 
* O xudeu Saadia ben Joseph Al-Fayumí escribe *Leis da Lei e da Razón*.
## Nacementos 
*
## Mortes 
* Ubayd Allah al-Mahdi, imán dos ismaelitas.

Historia ano a ano
Loiro, Barbadás

**San Martiño de Loiro** é unha parroquia do concello ourensán de Barbadás situada na estrada que une Ourense con Portugal pasando por Celanova e Bande. Segundo o IGE en 2011 tiña 142 habitantes (67 homes e 75 mulleres).

A súa igrexa parroquial é de estilo románico, da segunda metade do século XII. A súa portada occidental presenta claras influencias da catedral de Ourense.

## Lugares e parroquias
### Lugares de Loiro
### Parroquias de Barbadás
## Notas 
## Véxase tamén 
### Outros artigos 
*Lugares de Barbadás
Tratado de Madrid

*Tratado de Madrid (1526). Tratado de paz entre o emperador Carlos V e Francisco I de Francia no que Francia se comprometía a renunciar ás súas aspiracións en Italia.
*Tratado de Madrid (1604). Tratado comercial asinado entre España e Inglaterra, no que se garantían os dereitos comerciais ós súbditos ingleses en América.
*Tratado de Madrid (1667). Tratado entre España e Inglaterra asinado o 23 de maio de 1667. Basicamente foi unha prrórroga do tratado de 1604.
*Tratado de Madrid (1670). Tratado asinado por España e Inglaterra no que se recoñecía a posesión inglesa das Indias occidentais no mar Caribe.
*Tratado de Madrid (1750). Tratado entre España e Portugal no que se definían as fronteiras en Suramérica.
*Tratado de Madrid (1795). Tratado entre España e os Estados Unidos sobre a controversia da Florida Occidental. Chamado tamén Tratado de Pinckney e Tratado de San Lorenzo.
*Tratado de Madrid (1801). Tratado entre Portugal e Francia.
Didio Xuliano

[miniatura|270px|**Didio Xuliano** no anverso dunha [Moeda da Antiga Roma|moeda romana (dupondio)]]
**Marcus Severus Didius Iulianus** (137-193) foi un emperador romano, nado en Mediolanum (Milán) probabelmente o 29 de xaneiro do ano 137.

Pertencía a unha familia senatorial e a súa nai era orixinaria de Hadrumentum (África), en relacións coa familia Antonina, polo que gozou dos favores de Domitila, a nai do emperador Marco Aurelio.

## Traxectoria 
Foi decemviro, cuestor, edil, pretor e legado de Acaia e de África. Na Xermania estivo ao mando da XXI lexión. En Bélxica detivo a invasión dos xermanos, polo que foi nomeado cónsul. Venceu aos chattis e dirixiu un repartimento de alimentos en Italia.

Durante o reinado de Cómodo, foi desterrado a Mediolanum, acusado de participar nunha conspiración contra do emperador, pero foi absolto e volveu gañar o favor imperial. Mais adiante foi gobernador de Bitinia, cónsul e procónsul de África e entre os anos 189-190 e 192-193 tivo o proconsulado de Asia. No ano 193, Didio Xuliano retirouse á vida privada.

Despois do éxito da conspiración contra de Pertinax, Didio Xuliano acercouse aos pretorianos para lles prometer cartos a cambio da subida ao poder. Flavio Sulpiciano, prefecto da cidade de Roma tamén entrou na poxa, polo que o imperio se estaba a vender ao mellor ofertante.

Didio Xuliano gañou ao ofrecer 25.000 sestercios para cada pretoriano. Foi confirmado polo Senado como emperador, pero odiado polo pobo que o consideraba culpábel de participar no asasinato de Pertinax, e non lle ofreceu ningunha honra fúnebre por medo ás reaccións de Roma. E pronto houbo sublevacións en Roma e outras cidades, polo que as lexións de Pannonia (actual Hungría) nomearon a Septimio Severo como emperador. O Senado declarou a Septimio Severo como inimigo público, pero este se encontraba preto de Italia, e puxo o seu exército cara a Roma, onde se presentaba como o vingador de Pertinax. Pronto tomou Rávena e a frota alí fondeada. Didio Xuliano enviou embaixadores para chegar a un acordo, e mesmo conseguiu que o Senado nomeara a Septimio Severo como emperador a carón del, pero este non aceptou.

A autoridade de Didio Xuliano ía rapidamente deteriorándose. Os pretorianos ao mando de Tulio Crispino foron derrotados, armou os gladiadores de Capua, e intentouno con magos para paralizar as armas do inimigo, pero só conseguiu que o Senado o condenase a morte e nomease como único emperador a Septimio Severo.

A sentenza cumpriuse o 1 de xuño nos recintos imperiais, onde foi decapitado.
Tratado de Madrid (1670)

Tratado asinado o 18 de xullo de 1670 entre Gran Bretaña e España. Tamén recibe o nome de **Tratado Americano**.

O plenipotenciario español foi Gaspar de Bracamonte e Guzmán, Conde de Peñaranda. O plenipotenciario británico foi William Godolphin, Cabaleiro da Espora Dourada.

## Termos do Tratado
España recoñece a soberanía inglesa nas Indias Occidentais, entre as que posteriormente se contarán os territorios insulares e continentais de Xamaica, Belize e Illas Caimán.

## Notas 
## Véxase tamén 
### Ligazóns externas
Tratado de Madrid (1526)

O **Tratado de Madrid** foi un tratado asinado por España e Francia o 14 de xaneiro de 1526. Leva o nome da cidade na que foi asinado, onde se atopaba preso o rei de Francia, Francisco I dende a súa derrota na batalla de Pavia.

## Termos do Tratado
*Francia renuncia ás súas aspiracións políticas sobre Borgoña, Artois, Tournai, Flandres e o norte de Italia.
*Francisco I de Francia comprometeríase a casar coa irmá do rei español, Leonor.
*Dous dos fillos de Francisco vivirían en España como garantía do cumprimento do tratado.

## Resolución do Tratado
Francisco I ó chegar a Francia denunciou o Tratado por consideralo asinado baixo coacción, xa que era refén do rei Carlos.
Arteria pulmonar

As **arterias pulmonares** levan o sangue desde o corazón ó pulmón. Conteñen sangue pouco osixenado e rico en dióxido de carbono, contrariamente ás outras arterias.

No ser humano, desde a súa orixe no ventrículo dereito a arteria pulmonar divídese en dous brazos, o dereito e o esquerdo.miniatura|250 px|Corazón, coa arteria pulmonar en azul|esquerda
Partido xudicial

En España, un **partido xudicial** é un distrito ou territorio que comprende varios concellos dunha mesma provincia, na que, para administra-la xustiza, exerce xurisdición un xuíz de primeira instancia.

A división de España en partidos xudiciais, realizouse no 1834, téndose en conta os lindes provinciais. Máis tarde estas divisións serían a base para os distritos electorais e da contribución. En 1868 existían 463 partidos xudiciais e uns 8.000 municipios.

É un concepto diferente da comarca, que ten carácter xeográfico en vez de xudicial.

## Véxase tamén 
### Outros artigos
*Partidos xudiciais de Galicia
Tratado de Madrid (1750)

O **Tratado de Madrid**, tamén coñecido coma o **Tratado de Permuta**, foi un documento firmado por Fernando VI de España e Xoán V de Portugal o 13 de xaneiro de 1750 para definir os límites entre as súas respectivas colonias en América do Sur. Este tratado ampliou os dominios de Portugal deixando os límites do Brasil practicamente no seu estado actual.

## Térmos do tratado
* Portugal cedeu a España a Colonia do Sacramento.
* España cedeu a Portugal os territorios do sur brasileiro, o nacemento do río Ibicuí, a marxe dereita do río Guaporé e o territorio dominado polas reducións xesuítas no nacemento do río Uruguai.
* No caso de guerra en Europa entre as dúas nacións, as colonias americanas manteríanse en paz.

## Véxase tamén 
### Ligazóns externas 
Texto do tratado
Space Needle

**Space Needle** é unha torre futurista de 184 metros da cidade de Seattle, Estados Unidos. Converteuse no símbolo da cidade desde a súa construción para a Exposición Universal de 1962 que tiña por tema o século XXI. Deseñado por Edward E. Carlson, inspírase na Torre de Stuttgart, Alemaña.
miniatura|Space Needle|centro
AfterStep

**AfterStep** é un xestor de xanelas de X Window System para Unix. Orixinalmente era unha variante de FVWM modificada para integrala en NeXTSTEP.

## Véxase tamén 
### Ligazóns externas 
* Páxina web .
Facultade de Socioloxía da Coruña

A **Facultade de Socioloxía** é un centro educativo da Universidade da Coruña situado no campus de Elviña. Actualmente, nesta facultade impártese a Licenciatura en Socioloxía, así como un programa de doutoramento en Socioloxía.

O Campus de Elviña sitúase nos arredores da cidade, onde se achan as instalacións deportivas da Universidade da Coruña.

## Equipo decanal 
O actual decano é Antón Álvarez Sousa, sendo a vicedecana Laura Oso Casas.

## Notas 
## Véxase tamén 
### Outros artigos 
* Socioloxía
* Universidade da Coruña

### Ligazóns externas 
* Páxina oficial da Facultade
Blackbox

**Blackbox** é un xestor de xanelas para o X Window System de Unix, minimalista e popular entre este tipo de usuario. Tamén é ideal para máquinas de escasos recursos ou servidores que precisen un contorno reducido para as operacións diarias de mantemento.

Desenvolvido inicialmente para o ambiente de escritorio X11R6 e para sistemas POSIX.
Instituto

O termo **Instituto** pode referirse a:

***Instituto**, centro de ensino secundario;
***Instituto**, centro de investigación.

## Véxase tamén
### Outros artigos
444 Gyptis

**Gyptis** é o nome dun asteroide catalogado coa numeración **444**. O seu diámetro estímase nuns 165&nbsp;km (cálculo feito fotometricamente). Gravita entre as órbitas de Marte e Xúpiter cunha distancia media ao Sol de 414 millóns de quilómetros.
Maribolheras precárias

**Maribolheras precárias**, abreviado ás veces como **MBP**, é un grupo activista "queer" coruñés. Os seus compoñentes pretenden un xeito de entender a militancia dentro dos movementos antiglobalización, alternativos e de esquerda que defende que a reivindicación non impide o divertimento. Ademais de celebrar actos antimilitaristas e de liberación homosexual, organizan tamén os chamados *maripicnics* e Maribingos.

## Historia e características 
Este colectivo forma unha rede intermitente nas súas actividades, activa e múltipla. No grupo coinciden performers, escultoras, DJs, oleiras, fotógrafas, deseñadoras e activistas que denuncian a homofobia, o monopolio do heterosexismo e a precariedade de maneira directa, festiva e radical, buscando un estilo de vida alternativo e espazos propios para o seu desenvolvemento.

En contraposición co movemento LGTB (gais, lesbianas, transexuais e bisexuais), non son un colectivo formalizado nin un grupo de presión, senón que buscan a intervención a través da arte e a sociedade, ó xeito dos inicios do ACT UP. A pesar de que omiten a vía da política oficial (incluíndo redes estatais de colectivos gais, de igualdade ou de política social), en cambio, si pode considerarse que teñen unha actuación política no sentido de que promoven unha denuncia da homofobia, defenden unicamente como lexítima a supervivencia individual e social e reivindican a diversidade.

## Publicacións
* *As + perralheiras* é unha publicación gratuíta trimestral, que leva editados do número 0 ó 4.

## Véxase tamén 
### Ligazóns externas 
* Blog
Ontoloxía

**Ontoloxía** (do grego *to ón* 'o que ten ser' e *logos* 'pensamento'), é a ciencia ou estudo do ser. Habitualmente considérase que a ontoloxía é unha parte da metafísica, que se subdivide en ontoloxía (estudo do ser como propiedade común a todos os entes) e teoloxía (estudo específico do ser do ente supremo, Deus).

## Características 
O estudo do ser propio da ontoloxía consiste nunha reflexión sobre certos conceptos e principios que están á base de todo discurso humano sobre a realidade. Trátase de conceptos como substancia, espazo, tempo ou relación, e principios como o de identidade e non contradición.

Respecto da natureza destes conceptos existen basicamente dúas posturas:

* Ontoloxías realistas: os conceptos fundamentais describen o que verdadeiramente existe con independencia da conciencia humana. Á súa vez, estas ontoloxías subdivídense en materialistas (só existen realidades corpóreas, de xeito que estas son as únicas substancias ás que se poden aplicar eses conceptos) e espiritualistas (existe a materia, pero é unha substancia derivada doutra substancia incorpórea previa, por exemplo o Deus dos cristiáns ou as mónadas de Leibniz).
* Ontoloxías idealistas: os conceptos fundamentais só son formas subxectivas de estruturar os nosos pensamentos, con independencia da existencia de algo exterior a eles. As ontoloxías idealistas son espiritualistas. E poden ser subxectivistas (afirmar que só existe a realidade mental ou psicolóxica negando expresamente a existencia da materia. Por exemplo, George Berkeley), ou obxectivistas (consideran que ademais dos estados psicolóxicos existen realidades ideais cunha natureza distinta da soamente psicolóxica. Por exemplo, Edmund Husserl e, con matices, Immanuel Kant).

## Véxase tamén 
### Outros artigos 
* Materialismo

### Ligazóns externas 
* Theory and History of Ontology
Ollo de gato

**Ollo de gato** pódese referir a:
*A **Nebulosa ollo de gato**.
*O **Ollo de gato**, un dispositivo catadióptrico.
Ollo de gato (catadióptrico)

dereita|miniatura|Un exemplo de catadióptrico laranxa

Dispositivo de propiedades catadióptricas utilizado nas estradas para marcar as estremas entre a vía e a beiravía. Trátase dun prisma cónico de base rectangular que presenta dúas placas catadióptrias nas súas superficies exteriores meirandes, de xeito que os usuarios dos automóbiles que van nos dous sentidos da vía ven reflectidas as súas luces. A luz visible dende o sentido máis achegado ó dispositivo adoita ser amarela ou laranxa, raramente verde e en moi contadas ocasións vermella, mentres que a oposta é normalmente branca.

## Véxase tamén 
### Outros artigos 
*Reflexión
*Óptica
*captafaros

Nota: En inglés existe certa polémica sobre se a denominación ''Bott's dots* se refire ó mesmo concepto cá de *Cat's eyes'' e por iso existen dous artigos na Wikipedia inglesa. Para unha información maior e máis actualizada cómpre consultalo alí. Non obstante, para manter a coherencia co resto dos artigos da Wikipedia galega, mantemos aquí só un interwiki referente ó segundo termo.
Nebulosa Ollo de gato

A nebulosa **Ollo de gato** (NGC 6543) é unha nebulosa planetaria na constelación do Dragón. Estruturalmente é unha das nebulosas máis complexas coñecidas e, observándoa en imaxes de moi alta resolución mediante o telescopio espacial Hubble, amosa regueiros de material e numerosas estruturas a modo de arco.

Descubriuna William Herschel o 15 de febreiro de 1786. O seu espectro foi o primeiro en ser estudado por parte do astrónomo afeccionado William Huggins en 1864.

Os estudos actuais amosan unha natureza complexa con ensarilladas estruturas que poderían estar constituídas co material expelido por unha estrela binaria que acompaña á estrela central. Porén, non hai evidencias directas da presenza da compañeira estelar. Tamén as medidas de porcentaxes dos elementos químicos revelan unha importante discrepancia entre as medidas obtidas polos distintos métodos, e amosan que hai aspectos desta nebulosa que aínda restan por se comprender.
Against Me!

**Against Me!** é unha banda de folk punk formada en Naples, Florida, e posteriormente trasladada a Gainesville, Florida, en 1997. O seu primeiro álbum, editado por No Idea Records en 2002, é *Reinventing Axl Rose*. 
## Discografía 
### Álbums 
### EPs 
* *Against Me!* - 2000 (Crasshole)
* *Crime As Forgiven By Against Me!* - 2001 (Plan-It-X Records (CD)/Sabot Productions (7"))
* *Against Me!* - 2001 (Sabot Productions)
* *New Wave B-Sides* - 2008 (Sire)

## Véxase tamén 
### Ligazóns externas 
* Páxina oficial da banda .
* Against Me! en MySpace .
Cedric Bixler-Zavala

**Cedric Bixler-Zavala**, nado en Redwood City (California) o 4 de novembro de 1974, é o cantante, letrista e líder da banda de rock progresivo The Mars Volta, e anteriormente foi líder e vocalista do grupo de post-hardcore At The Drive-In. Tamén toca a batería en varias outras bandas, entre elas De Facto.

## Traxectoria 
Fillo de pais mexicanos, foi criado na cidade de El Paso (Texas), onde coñeceu ao seu colaborador e amigo Omar Rodríguez-López, co cal formou as bandas At the Drive-In, The Mars Volta e De Facto.

Na súa etapa con At the Drive-In, Cedric adoitaba cantar as cancións a berros. Pero para o seu traballo con The Mars Volta, Cedric deixou de lado parte dos seus emotivos berros de xuventude para cantar nun rexistro máis alto (melismaticamente). Nalgúns momentos poderíase dicir que se achega ao rexistro de asubío. Tamén é notábel por experimentar continuamente con efectos vocais, acadando que soe coma se cantase a través dun teléfono, baixo a auga ou cunha gorxa mecánica. Omar Rodríguez-López chegou a comentar que a cantidade de distorsión na voz de Cedric en The Mars Volta imposibilita o uso dun guitarrista rítmico.

As letras de Cedric adoitan ser bastante abstractas, ata o punto que chegan a non ter sentido. Estas letras son mestura de metáforas constantes, a miúdo relacionado co grotesco. El mesmo citou influencias como Werner Herzog, Luis Buñuel, Doctor Who e algúns contos folclóricos mexicanos. Debido á súa proximidade con Latinoamérica e a influencia de Omar Rodríguez-López, de orixe portorriqueño, tamén experimentou con letras bilingües en castelán-inglés, nas que alterna ámbolos dous idiomas varias veces ao longo da mesma canción. O álbum criticamente aclamado *De-Loused in the Comatorium* foi acompañado por unha novela co mesmo nome, escrita por Cedric e Jeremy Ward co estilo metafórico das súas letras. Esta novela conta a historia de Cerpin Taxt, pseudónimo do seu amigo escritor Julio Venegas, que estivo en coma durante anos e cando espertou decidiu saltar dende unha ponte na cidade de El Paso.

Bixler-Zavala tocou a batería na banda de dub reggae experimental De Facto, e ocasionalmente a guitarra e a batería con At the Drive-In.

Baixo o pseudónimo "Alavaz Relxib Cirdec" ("Cedric Bixler-Zavala" ao revés), Cedric contribuíu cun sinxelo de dous temas ás GSL Special 12" Singles Series, editado en decembro do 2005. Máis próximo ao dub de De Facto e ao ambiente experimental dos discos de Omar Rodríguez-López que ao rock progresivo de The Mars Volta, os dous temas que produciu baixo este alias son enteiramente instrumentais, coa excepción de samplers de discursos que poden escoitarse en "Live Private Booths". Este tema ten un estilo funky con frauta, batería, baixo, guitarras e samples, mentres que o outro, "Sapta-Loka", é unha exploración máis ambiental de música pedal oriental, con instrumentos máis sutís.

## Historial de bandas
*The Fall on Deaf Ears
*Phantasmagoria
*The Dregtones
*At The Drive-In
*De Facto
*The Mars Volta
*El Grupo Nuevo de Omar Rodríguez López

## Aparicións como convidado
*Thavius Beck, *Decomposition*
*Mastodon, *Blood Mountain*
*Handsome Boy Modeling School
Cráter

**Cráter** pode referirse a:
* **cráter**, foxo deixado por un meteorito ó bater contra un planeta.
* **cráter**, boca dun volcán.
* **cráter**, vasilla empregada na Grecia e Roma Antiga para mesturar o viño coa auga.
* **Crater**, constelación situada na rexión coñecida coma Mar.
José Raimundo Núñez

**José Raimundo Núñez-Varela Lendoiro**, nado en Betanzos o 16 de xullo de 1946, é un historiador e investigador galego, cronista oficial dos concellos de Betanzos, Miño e Paderne.

## Traxectoria 
Nado nunha familia de empresarios betanceiros, diplomouse na Escola de Comercio da Coruña. Ingresou por oposición en Caixa Galicia en 1968, mais nunca esqueceu a súa vocación historiadora.

Xa durante o réxime franquista colaborou no desenvolvemento cultural da súa cidade natal, tanto na súa etapa como delegado da xuventude (recuperando as antigas danzas gremiais) coma posteriormente dende o seu cargo de concelleiro de cultura do consistorio betanceiro. A súa loita pola recuperación do parque do Pasatempo, e o seu empeño por fundar un museo na localidade, levaron ó Concello a nomealo como cronista oficial da cidade en 1982, cargo honorífico que recibiu o 25 de febreiro de 1983, coincidindo coa inauguración do Museo das Mariñas, por el fundado. Posteriormente, en 1993 e 1995 foi nomeado cronista oficial dos concellos de Miño e Paderne, respectivamente.

Do seu labor como cronista, destacan a súa loita pola conservación do patrimonio histórico da bisbarra betanceira e pola recuperación do Camiño Inglés de Santiago. Ideólogo da Feira Franca Medieval de Betanzos, é tamén patrón da Fundación Centro Internacional de la Estampa Contemporánea de Betanzos, e vocal da Asociación Española de Cronistas Oficiales.

## Obras 
Ademais de decenas de traballos de investigación histórica, Núñez ten publicados os seguintes libros, todos en castelán:

* *Betanzos de los Caballeros y sus Mariñas* (1984, Ed. Everest).
* *Historia Documentada de Betanzos de los Caballeros, siglos XV - XVI* (1984, Fundación Caixa Galicia).
* *El Antroido en las Mariñas dos Condes* (1985, Concello de Betanzos).
* *Miño, apuntes históricos y guía del municipio* (1990, Fundación Caixa Galicia).
* *La peste de 1598 en Betanzos de los Caballeros* (1998, Concello de Betanzos).
* *La ocupación de Betanzos y su tierra por los franceses en 1809* (2013, Concello de Betanzos)

## Notas 
## Véxase tamén 
### Ligazóns externas 
* Web oficial de José Raimundo Núñez